Košarkaška reprezentacija Turske
Turska košarkaška reprezentacija (turski: Türkiye Millî Basketbol Takımı) predstavlja Tursku na međunarodnim košarkaškim takmičenjima i njom upravlja Košarkaški savez Turske (TBF). Ekipa ima nadimak 12 Dev Adam što znači 12 Divova. Turska je učestvovala na svim velikim međunarodnim košarkaškim takmičenjima. Najveći uspjesi su osvajanje srebrnih medalja na domaćem terenu na EuroBasketu 2001. i Svjetskom prevenstvu 2010. Turska je također osvojila dvije zlatne (1987, 2013), jednu srebrnu (1971) i tri bronzane medalje (1967, 1983, 2009) na Mediteranskim igrama. Pored toga osvojili su i zlatnu medalju na Balkanskom prvenstvu 1981. Trenutno Turska zauzima 16. poziciju na FIBA svjetskom poretku.